Q: Doktor, mohon penerangan tentang maksud sebenar lewat perkembangan? Bilakah yang dikatakan seseorang bayi itu lewat perkembangannya? Anak saya berusia 1 tahun 4 bulan dan masih belum berjalan. Kalau dibandingkan dengan sepupu-sepupunya, mereka berjalan pada usia 10-11 bulan. Kawan-kawan ofis saya pula, katanya anak-anak mereka berjalan dalam usia setahun kebanyakannya. Anak saya aktif dan sihat, sudah pandai bercakap beberapa perkataan, perlukah saya risau? Ada yang mencadangkan agar saya membawa anak saya berurut tapi saya belum berkesempatan.   A: Terima kasih atas soalan anda. Perkembangan adalah satu proses di mana seseorang bayi atau kanak-kanak mula berinteraksi, belajar dan berkembang menjadi seorang dewasa. Kanak-kanak ini mempelajari skil-skil yang sofistikated untuk berkembang menjadi dewasa yang serba berkebolehan (skil yang dimaksudkan seperti berjalan, bertutur, bermain, berfikir dan berkomunikasi) Maksud sebenar lewat perkembangan adalah kelewatan perkembangan seseorang kanak-kanak jika dibandingkan dengan kanak-kanak lain dalam lingkungan umur yang sama dari segi pelbagai aspek. Aspek-aspek yang dimaksudkan di sini adalah: Kelewatan perkembangan ini boleh bersifat sementara atau kekal. Kelewatan yang bersifat sementara biasanya berlaku dengan kanak-kanak yang lahir pramatang, atau diakibatkan oleh masalah kesihatan atau kemasukan ke hospital untuk jangka masa yang lama, kekurangan peluang untuk kanak-kanak tersebut untuk belajar skil baru dan stres dalam keluarga. Kelewatan sebegini biasanya bersifat sementara dan akhirnya akan mencapai perkembangan optimum mereka.    Kelewatan perkembangan yang bersifat kekal biasanya akan menunjukkan masalah dalam satu atau lebih dalam aspek-aspek seperti pemahaman dan pembelajaran, pergerakan, komunikasi, pendengaran dan penglihatan. Secara amnya, kanak-kanak ini akan memerlukan penilaian oleh seorang doktor untuk menentukan aspek-aspek yang terlibat dalam perkembangan kanak-kanak tersebut. Di antara sebab-sebab yang boleh menyebabkan kelewatan perkembangan yang kekal adalah cerebral palsy, masalah berkaitan otot, autisma, masalah berkaitan dengan bahasa, emosi, penglihatan dan pendengaran. Perkembangan bagi seseorang kanak-kanak biasanya dilihat menerusi suatu julat perkembangan. Kita tahu bahawa setiap kanak-kanak mempunyai takat perkembangan yang berbeza dari seorang ke seorang yang lain. Hanya sekiranya kanak-kanak tersebut telah melangkaui takat julat perkembangan bagi umur tersebut, kita mengatakan kanak-kanak itu lewat dalam perkembangannya.  Antara tanda-tanda bahaya yang perlu dilihat dari satu umur ke umur yang lain adalah seperti berikut:        Yang perlu ditegaskan di sini adalah perkembangan kanak-kanak berbeza dari seorang ke seorang yang lain tetapi sekiranya tanda –tanda bahaya seperti yang dinyatakan di atas berlaku kepada anak anda, sila bawa anak anda untuk berjumpa dengan pakar kanak-kanak di hospital yang berdekatan untuk membuat penilaian yang lebih terperinci. Doktor tersebut akan melihat perkembangan anak anda dari kelahiran sehingga kini, melakukan pemeriksaan terperinci dari segi perkembangan, serta sistem saraf dan sistem yang berkaitan dan akan memulakan terapi yang bersesuaian dengan penemuan mereka. Antara terapi yang mungkin disarankan adalah:  Apabila dilihat dari apa yang diberitahu oleh puan, anak puan mempunyai risiko untuk lewat perkembangan kerana masih belum berjalan dalam umur 1 tahun 4 bulan. Sekiranya anak puan sempat berjalan dalam masa 2 bulan yang akan datang, maka tiada masalah untuk dirisaukan, tetapi saya mengesyorkan penilaian di peringkat hospital dilakukan untuk melihat sama ada memerlukan sebarang bantuan perubatan. Kami tidak mengesyorkan urut kaki dalam hal ini kerana sebab utama anak puan mungkin lewat berjalan masih belum dikenalpasti dan sekiranya masalah berkaitan dengan saraf, urut tidak akan membantu Diharap saya telah menjawab pertanyaan puan. Sekian. (Ditulis oleh Dr Poongundran A/L Pannerselvan ) Rujukan: _______________________________________________________  We welcome our new member Dr Poongundran. He is a paediatrician at a government hospital. He  attained his Bachelor of Medicine and Surgery (MBBS) from University Malaya (UM) and Membership Royal College of Paediatrics and Child Health (MRCPCH) from UK. His main interest is General Paediatrics and Neonatology.